Document ID: 32002D0841

32002D0841
L 287/42
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 24 октомври 2002 година
за изменение на Решение 93/197/ЕИО относно ветеринарно-санитарните условия и издаването на здравни сертификати за внос на регистрирани еднокопитни животни и на еднокопитни животни за разплод и доотглеждане
(нотифицирано под номер С(2002) 4006)
(текст от значение за ЕИП)
(2002/841/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (1), последно изменена с Решение 2002/160/ЕО (2) на Комисията, и по-специално член 15, буква а) и член 16 от нея,
като има предвид, че:
(1)
Решение 93/197/ЕИО на Комисията (3), последно изменено с Решение 2002/635/ЕО на Комисията (4), определя списък на третите страни, от които държавите-членки разрешават вноса на регистрирани еднокопитни животни и на еднокопитни животни за разплод и доотглеждане.
(2)
Киргизстан е неволно изпуснат от списъка, който се съдържа в Решение 2002/635/ЕО. Поради това Киргизстан следва да бъде включен отново в списъка.
(3)
За да бъде получен здравен сертификат Д по силата на разпоредбите на Решение 93/197/ЕИО, трябва да бъдат направени някои здравни изследвания върху проби, които се взимат в срок до 10 дни след износа. При спазването на този срок са възникнали трудности, най-вече когато е необходимо тези проби да се изследват в лаборатории, одобрени от държавата-членка по местоназначение. Поради това този срок следва да се удължи.
(4)
Решение 93/197/ЕИО следва да бъде съответно изменено.
(5)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложенията към Решение 93/197/ЕИО се изменят в съответствие с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 24 октомври 2002 година.

Labels: 0
3
5
6